Oficialusis leidinys L 185 , 24/07/2003 p. 0055 - 0058



Komisijos sprendimas 2003 m. liepos 17 d. iš dalies keičiantis Sprendimą 2000/96/EB dėl numatytų priežiūros tinklų veikimo (pranešta dokumentu Nr. C(2003) 2522) (tekstas svarbus EEE) (2003/542/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. rugsėjo 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo [1], ypač į jo 3 straipsnio a–e punktus, kadangi: (1) 1999 m. gruodžio 22 d. Komisijos sprendime Nr. 2000/96/EB dėl užkrečiamųjų ligų, kurios turi būti palaipsniui įtrauktos į Bendrijos tinklą pagal Europos Parlamento ir Tarybos sprendimą Nr. 2119/98/EB [2] išvardytos užkrečiamosios ligos ir specialios sveikatos problemos, kurios turi būti palaipsniui įtrauktos į epidemiologinės priežiūros tinklą. (2) Būtina apibrėžti tas užkrečiamąsias ligas ir specialias sveikatos problemas, kurių atžvilgiu jau veikia numatyti priežiūros tinklai, kad būtų užtikrintas veiksmingas šių tinklų veikimas ir kad paskirtos struktūros/institucijos žinotų savo pareigas. (3) Kiekviena valstybė narė, siekdama užtikrinti, kad Bendrijos tinklas būtų reguliariai ir nedelsiant informuojamas apie įvykius, duomenis, statistiką ir jam būtų perduodama informacija apie užkrečiamąsias ligas bei specialias sveikatos problemas, kurios yra įtrauktos į numatytus priežiūros tinklus, turėtų paskirti kontaktinius punktus, kuriais gali būti institucijos, tarnybos, departamentai ar kiti organai. Vienas iš šių kontaktinių punktų ar kitas atitinkamas organas turėtų tapti koordinuojančia struktūra. (4) Apie numatyto priežiūros tinklo eksploatavimo procedūras turėtų būti informuojamas Bendrijos tinklas, kad būtų galima patobulinti duomenų palyginamumą ir suderinamumą. (5) Šiame sprendime numatytos priemonės atitinka Sprendimo Nr. 2119/98/EB 7 straipsniu įsteigto Komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 2000/96/EB iš dalies keičiamas taip: 1. Esamas 4 straipsnio tekstas tampa 1 dalimi ir įterpiama tokia 2 dalis: "2. Užkrečiamosios ligos ir specialios sveikatos problemos, kurių atžvilgiu jau veikia priežiūros tinklas, I priede yra pažymėtos žvaigždute. Valstybės narės per savo paskirtas struktūras ir (arba) institucijas nurodo kiekvieno numatyto priežiūros tinklo kontaktinį punktą, kuris paskiriamas jų nacionaliniu atstovu duomenims ir informacijai pagal Sprendimo Nr. 2119/98/EB 3 ir 4 straipsnius teikti. Kiekvienas numatytas priežiūros tinklas rinks atitinkamus priežiūros duomenis ir informaciją, užtikrins jo struktūros koordinavimą ir nedelsdamas perduos juos Bendrijos tinklui. Numatytas priežiūros tinklas taip pat teikia Bendrijos tinklui informaciją apie eksploatavimo procedūras, apimančias bent jau III priede išvardytas sritis." 2. Sprendimo 2000/96/EB priedai iš dalies keičiami pagal šio sprendimo priedą. 2 straipsnis Šis sprendimas skirtas valstybėms narėms. Priimta Briuselyje, 2003 m. liepos 17 d. Komisijos vardu David Byrne Komisijos narys [1] OL L 268, 1998 10 3, p. 1. [2] OL L 28, 2000 2 3, p. 50. -------------------------------------------------- PRIEDAS Sprendimo 2000/96/EB priedai iš dalies keičiami taip: 1. I priedas pakeičiamas taip: " I PRIEDAS 1. UŽKREČIAMOSIOS LIGOS IR SPECIALIOS SVEIKATOS PROBLEMOS, KURIOS TURI BŪTI PALAIPSNIUI ĮTRAUKTOS Į BENDRIJOS TINKLĄ 1.1. Toliau išvardytų ligų/sveikatos problemų priežiūra, pasitelkiant Bendrijos tinklą, bus vykdoma taikant standartizuotą duomenų rinkimo ir jų analizės būdą, kuris bus nustatytas kiekvienai ligai/sveikatos problemai įdiegus konkrečius Bendrijos priežiūros tinklus. 2. LIGOS 2.1. Ligos, kurių išvengiama skiepijant Difterija B grupės Haemophilus influenza infekcija [1] Gripas [2] Tymai [3] Epideminis parotitas Kokliušas [4] Poliomielitas Raudonukė Raupai Stabligė 2.2. Lytiniu būdu plintančios ligos Chlamidijų sukelta infekcija Gonokokinė infekcija ŽIV infekcija [5] Sifilis 2.3. Virusinis hepatitas Hepatitas A Hepatitas B Hepatitas C 2.4. Per maistą ir vandenį plintančios ligos ir ligos, kuriomis užsikrečiama per aplinką Juodligė Botulizmas Kampilobakteriozė Kriptosporidiazė Gardiazė Enterohemoraginės E. coli sukelta infekcija [6] Leptospirozė Listeriozė Salmoneliozė [7] Šigeliozė Toksoplazmozė Trichineliozė Jersiniozė 2.5. Kitos ligos 2.5.1. Kitos neįprastų sukėlėjų sukeltos ligos Užkrečiama spongiforminės encefalopatijos atmaina (CJD) [8] 2.5.2. Per orą plintančios ligos Legioneliozė [9] Meningokokinė infekcija [10] Pneumokokinė infekcija Tuberkuliozė [11] 2.5.3. Zoonozės (išskyrus 2.4 punktą) Bruceliozė Echinokokozė Pasiutligė Ku-karštligė Tuliaremija 2.5.4. Ypač pavojingos įvežtinės ligos Cholera Maliarija Maras Virusinė hemoraginė karštinė [12] 3. SPECIALIOS SVEIKATOS PROBLEMOS 3.1. Hospitalinės infekcijos 3.2. Atsparumas antimikrobiniams preparatams [13] " 2 Pridedamas III PRIEDAS: " III PRIEDAS SRITYS, KURIAS TURI APIMTI NUMATYTŲ PRIEŽIŪROS TINKLŲ EKSPLOATAVIMO PROCEDŪROS, APIE KURIAS TURI BŪTI PRANEŠAMA BENDRIJOS TINKLUI, KAIP NURODYTA 4.2 STRAIPSNYJE 1. Koordinavimo struktūra ir sprendimų priėmimo procesas. 2. Projektų valdymo administravimas ir kontrolė. 3. Susirgimų apibrėžimai, rinktinų duomenų pobūdis ir rūšis. 4. Duomenų tvarkymas ir apsauga, įskaitant prieigą prie duomenų ir konfidencialumą. 5. Būdai, kuriais duomenys lyginami ir suderinami (kokybės reikalavimai ir duomenų tinkamumo patvirtinimas). 6. Atitinkamos techninės priemonės ir tvarka, kuriomis remiantis duomenys bus platinami ir analizuojami Bendrijos lygiu (duomenų platinimas ir atsiskaitymas). 7. Siūlomi visuomenės sveikatos apsaugos veiksmai, infekcijų kontrolės procedūros ir laboratorinės procedūros. " [1] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [2] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [3] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [4] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [5] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [6] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [7] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [8] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [9] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [10] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [11] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [12] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. [13] Užkrečiamosios ligos ir specialios sveikatos problemos, kurių atžvilgiu jau veikia priežiūros ir kontrolės tinklas, I priede yra pažymėtos žvaigždute. --------------------------------------------------